PRIEKŠIZPĒTE
“Tiesības noslēgt vispārīgo vienošanos par melno un krāsaino metālu (metāllūžņu) pirkumu”
Datums: 2026.gada __.______
1. IESNIEDZA
	Uzņēmuma nosaukums*
	

	Uzņēmuma reģistrācijas numurs
	


*Turpmāk tekstā - Piegādātājs
2. KONTAKTPERSONA
	Vārds, uzvārds, amats
	

	Tālruņa numurs
	

	Elektroniskā pasta adrese
	


PRIEKŠIZPĒTES NOTEIKUMI

2.1. Priekšizpētes mērķis ir noskaidrot un izvērtēt melno un krāsaino metālu (metāllūžņu) izvešanas pakalpojuma tirgus iespējas, apzināt potenciālo pakalpojuma sniedzēju loku, kā arī iegūt informāciju par būtiskiem pakalpojuma sniegšanas, tajā skaitā metāllūžņu pieņemšanas, izvešanas, transportēšanas un nodošanas nosacījumiem, kas nepieciešami vispārīgās vienošanās (turpmāk – Vienošanās) noslēgšanai.
2.2. Priekšizpētes priekšmets: melno un krāsaino metālu (metāllūžņu) pārdošana un izvešana (turpmāk- Pakalpojums) no Rīgas pašvaldības sabiedrības ar ierobežotu atbildību “Rīgas satiksme” (turpmāk tekstā – Pasūtītājs) teritorijām.
2.3. Piegādātājam ir tiesības izteikt rakstveidā priekšlikumus vai iebildumus par Priekšizpētē pievienotās dokumentācijas (t.sk. Preču aprakstu un darījuma noteikumiem, Finanšu piedāvājuma formu, Vienošanās nosacījumiem) redakciju.
2.4. Pasūtītājam ir tiesības pieprasīt papildu informāciju par Piegādātāja sniegto informāciju Priekšizpētes ietvaros.
2.5. Priekšizpētes veikšana nerada Pasūtītājam pienākumu tās rezultātā organizēt izsoli vai noslēgt līgumu vai Vienošanos par Priekšizpētes priekšmetu.

INFORMĀCIJA UN JAUTĀJUMI PAR DARĪJUMA NOTEIKUMIEM

	Nr.
p.k.
	Pasūtītāja informācija, jautājums, prasība
	
Piegādātāja atbilde

	1.
	Tiek plānots, ka Pasūtītājs noslēgs Vienošanos par Pakalpojuma sniegšanu uz 3 (trīs) gadiem ar 3-5 pretendentiem, kas būs atbilstoši kvalifikācijas prasībām. Vienošanās ietvaros Pasūtītājs veiks cenu aptaujas kuru rezultātā tiks noteikts pircējs konkrēta pirkuma līguma noslēgšanai.
Lūdzam informēt, vai Jūs būtu ieinteresēti noslēgt Vienošanos ar Pasūtītāju. 
	☐ Jā 
☐ Nē
Ja norādījāt “Nē” lūdzam norādīt iemeslus.

	2.
	Lūdzam iepazīties ar pievienoto Vienošanās projektu un sniegt savus komentārus, iebildumus vai priekšlikumus attiecībā uz Vienošanās nosacījumiem, kā arī informēt, vai, jūsuprāt, Vienošanās projektā būtu nepieciešams paredzēt vēl kādus būtiskus nosacījumus.
	☐ Komentāru un priekšlikumu nav;
☐ Ir komentāri, iebildumi vai priekšlikumi:
___________________


	3.
	Vai Piegādātājs var nodrošināt metāllūžņu svēršanu Rīgas pilsētas administratīvajā teritorijā?
	☐ Jā
☐ Nē (lūdzam norādīt attālumu no Rīgas robežas braucot pa ielām, autoceļiem vai citiem koplietošanas ceļiem):______km

	4.
	Vai Piegādātājs var nodrošināt metāllūžņu svēršanu uz vismaz 24 m gariem verificētiem svariem?
Kāda garuma verificēti svari ir pieejami Jūsu uzņēmuma rīcībā?
	☐ Jā:_____m 
☐ Nē:____m


	5.
	Vai Piegādātājs var nodrošināt metāllūžņu svēršanu ar verificētiem svariem un pēc Pasūtītāja pieprasījuma iesniegt svaru verifikāciju apliecinošu dokumentu?
	☐ Jā
☐ Nē


	6.
	Vai Piegādātājs var nodrošināt metāllūžņu uzkrāšanai Pasūtītāja teritorijā nepieciešamos konteinerus?
	☐Jā
☐Nē
☐Jā, ar nosacījumiem – __________________

	7.
	Kādus konteineru tilpumus Jūs varat nodrošināt?
	__m3

	8.
	Kādā termiņā pēc Pasūtītāja pieprasījuma Piegādātājs var nodrošināt konteinera piegādi un uzstādīšanu?
	☐ 1 darba dienas laikā
☐ 2 darba dienu laikā
☐ 3 darba dienu laikā
☐ Citā termiņā – ________

	9.
	Kādā termiņā pēc Pasūtītāja pieprasījuma Piegādātājs var nodrošināt metāllūžņu izvešanu?
	☐ 1 darba dienas laikā
☐ 2 darba dienu laikā
☐ 3 darba dienu laikā
☐ Citā termiņā – ________

	10.
	Vai Piegādātājs var nodrošināt bezmaksas konteineru(-s) metāllūžņu uzkrāšanai Pasūtītāja teritorijā uz laiku līdz 3 (trim) mēnešiem pēc pirkuma līguma noslēgšanas, nodrošinot tā aizvešanu pēc piepildīšanas?
	☐ Jā
☐ Nē – lūdzam norādīt maksimālo periodu, uz kādu varat nodrošināt bezmaksas konteineru:_______________
☐ Jā, ar nosacījumiem – lūdzam norādīt nosacījumus: __________

	11.
	Kādu atbildību Piegādātājs paredz Pasūtītājam par konteinera bojājumu vai bojāeju laikā, kad konteiners atrodas Pasūtītāja teritorijā?
	

	12.
	Vai Piegādātājam ir spēkā esoša atkritumu apsaimniekošanas atļauja?
	☐ Jā
☐ Nē

	13.
	Vai Piegādātājam ir noslēgts un spēkā esošs līgums ar Valsts vides dienestu par darbību APUS sistēmā?
	☐ Jā
☐ Nē

	14.
	Lūdzam atzīmēt metāllūžņu veidus, kuru pieņemšanu, savākšanu un izvešanu Piegādātājs var nodrošināt.
	☐ Lietotas sliedes 3Adz;
☐ Ne gabarīts (melnais metāls) 5A; 
☐ Skārds (melnais metāls) 12A;
☐ Gabarīts (melnais metāls) 3A;
☐ Skaidas (melnais metāls) 16A;
☐ Alumīnija lūžņi (velmējumi);
☐ Alumīnija lūžņi (lējumi);
☐ Vara lūžņi (95%);
☐ Lietoti transportlīdzekļi utilizācijai bez dzinēja (ar pašizvešanu);
☐ Lietoti transportlīdzekļi utilizācijai ar dzinēju (ar pašizvešanu);
☐ Svina akumulatori

	15.
	Vai ir noteikts minimālais metāllūžņu apjoms vienai izvešanas reizei?
	☐ Nē
☐ Jā – lūdzam norādīt minimālo apjomu: ________ t

	16.
	Vai nolietotu transportlīdzekļu pašizvešanai ir noteikts minimālais izvešanas apjoms?
	☐ Nē
☐ Jā – ________ transportlīdzekļi

	17.
	Vai Piegādātājs var nodrošināt svina akumulatoru pieņemšanu, savākšanu, transportēšanu un nodošanu pārstrādei atbilstoši spēkā esošo normatīvo aktu prasībām?
	☐ Jā
☐ Nē

	18.
	Vai piedāvātā svina akumulatoru iepirkšanas cena ir atkarīga no akumulatoru veida, stāvokļa vai citiem parametriem? 
	☐ Nē
☐ Jā – lūdzam norādīt parametrus: __________

	19.
	Vai Piegādātājs pieņem bojātus, noplūdušus vai citādi tehniski bojātus svina akumulatorus?
	☐ Nē
☐ Jā
☐ Jā, ar nosacījumiem – ______

	20.
	Uz kādu periodu Piegādātājs būtu gatavs garantēt fiksētu metāllūžņu iepirkuma cenu?

	☐ 1 mēnesis
☐ 2 mēneši
☐ 3 mēneši
☐ cits periods – ________

	21. 
	Vai ir kādi speciāli nosacījumi lai Piegādātājs varētu garantēt cenas nemainīgumu norādītājā periodā?
	☐ Jā:_____________________
☐ Nē

	22.
	Kādu cenas noteikšanas mehānismu Piegādātājs ieteiktu piemērot Vienošanās ietvaros, ņemot vērā, ka Pasūtītājs cenu aptaujas plāno veikt ne biežāk kā vienu reizi ceturksnī?
	☐ Fiksēta cena uz noteiktu periodu
☐ LME cena dolaros/Kurss eiro pret dolāru*koeficients
☐ cits variants: _______
Lūdzam aprakstīt piedāvāto cenas noteikšanas mehānismu un norādīt, kādi dati vai indeksi tiktu izmantoti cenas aprēķināšanai.

	23.
	Kādi nosacījumi tiktu piemēroti gadījumā, ja Pasūtītāja nodotie metāllūžņi nav atbilstoši sašķiroti?
	☐ Piegādātājs veic šķirošanu bez papildu maksas
☐ Piegādātājs veic šķirošanu par papildu maksu
☐ Tiek piemērota cita cena atkarībā no faktiskā metāllūžņu veida
☐ Metāllūžņi tiek atgriezti Pasūtītājam
☐ Cits risinājums –_________

	24.
	Vai gadījumā, ja Pasūtītāja nodotie metāllūžņi nav atbilstoši sašķiroti, Piegādātājs paredz piemērot līgumsodu vai citas sankcijas?
	☐ Nē
☐ Jā – lūdzam norādīt: __________

	25.
	Pasūtītājam ir tiesības izlases veidā pārbaudīt Piegādātāja veiktās metāllūžņu svēršanas rezultātus. Prasība ir izpildāma?
	☐ Jā
☐ Nē

	26.
	Lūdzam 1.pielikumā “Preču apraksts un darījuma noteikumi” norādīt pieļaujamo piesārņojumu (piejaukumu) īpatsvaru (%),  ko Piegādātājs piemēro nosakot cenu vai apmaksājamo svaru. Kā tiek noteikta metāllūžņu cena vai apmaksājamais svars, ja metāllūžņos tiek konstatēti piemaisījumi, kas pārsniedz pieļaujamo piesārņojuma īpatsvaru?

	

	27.
	Kā Piegādātājs rīkosies gadījumā, ja saņemot  metāllūžņus, pircēja teritorijā esošais radiācijas vārtu detektors konstatē paaugstinātu jonizējošā starojuma līmeni:
	

	27.1.
	Kurš sedz ar pārbaudi, izolēšanu, transportēšanu, glabāšanu vai atgriešanu saistītās izmaksas?
	☐Pircējs;
☐Pārdevējs;
☐Cits variants

	27.2.
	Kur paliek attiecīgā metāllūžņu partija līdz situācijas noskaidrošanai?
	

	27.3.
	Kā tiek dokumentēts konstatētais gadījums un pieņemtais lēmums?
	

	27.4.
	Kādi citi nosacījumi būtu jāparedz Vienošanās noteikumos ņemot vērā Ministru kabineta noteikumus Nr. 960 “Noteikumi par kārtību, kādā iepērk un realizē melno un krāsaino metālu atgriezumus un lūžņus.”
	

	28.
	Lūdzam norādīt citus būtiskus nosacījumus vai ierobežojumus, kas būtu jāņem vērā, organizējot attiecīgo metāllūžņu savākšanu, izvešanu, transportēšanu un nodošanu pārstrādei.
	

	29.
	Vai Preču apraksta un darījuma noteikumu saturs ir pietiekams, lai iesniegtu piedāvājumu?

	☐ Jā
☐ Nē
Ja atzīmējāt, “Nē”, lūdzam norādīt, ko tieši nepieciešams pilnveidot vai kāda informācija ir neskaidra, lai sagatavotu piedāvājumu

	230.
	Vai Pakalpojuma izpildi veiksiet patstāvīgi, nepiesaistot apakšuzņēmējus?
	☐ Jā
☐ Nē
Ja atzīmējāt “Nē” lūdzam norādīt, kādus darbus/pakalpojumus plānojat nodot apakšuzņēmējiem.


2.6. Finanšu piedāvājums. (Finanšu piedāvājumam ir informatīvs raksturs). Lūdzam aizpildīt Finanšu piedāvājumu formu, norādot piedāvātās cenas ar precizitāti līdz divām zīmēm aiz komata.
3. KONTAKTINFORMĀCIJA
Pēc pieprasījuma tiks nodrošināta papildu informācija, sazinoties ar pasūtītāja kontaktpersonu: Iepirkumu un līgumu pārvaldības daļas Tirgus izpētes un iepirkumu metodoloģijas nodaļas iepirkumu speciāliste Nataļja Vjatkina, pieprasījumu nosūtot uz e-pastu: natalja.vjatkina@rigassatiksme.lv
4. INFORMĀCIJA PAR PASŪTĪTĀJU
Sabiedrība ar ierobežotu atbildību “Rīgas satiksme” dibināta 2003. gada 20. februārī. Tā ir 100% Rīgas pilsētas pašvaldībai piederoša kapitālsabiedrība. Uzņēmums savu darbību organizē un īsteno saskaņā ar starptautiski atzītiem standartiem: ISO 9001:2015 kvalitātes vadības sistēmu, ISO 45001:2018 arodveselības un darba drošības vadības sistēmu, kā arī ISO 50001:2018 energopārvaldības sistēmu (https://www.rigassatiksme.lv/lv/par-mums/publiskojama-informacija/sertifikati/).
PIELIKUMĀ:
1.pielikums “Preču apraksts un darījuma noteikumi”;
2. pielikums “Finanšu piedāvājuma forma” (excel);
3. pielikums “Vispārīgās vienošanās projekts”.


1.pielikums
Preču apraksts un darījuma noteikumi[footnoteRef:2] [2:  Darījuma noteikumi tiks precizēti/papildināti ņemot vērā Priekšizpētē saņemto informāciju.] 

1. Pārdevējs: Rīgas pašvaldības sabiedrības ar ierobežotu atbildību “Rīgas satiksme”;
2. Darījuma priekšmets: metāllūžņu pārdošana, savākšana, izvešana, transportēšana un nodošana pārstrādei atbilstoši Latvijas Republikas spēkā esošajiem normatīvajiem aktiem t.sk.:
· Ministru kabineta 13.12.2011. noteikumiem Nr. 960 “Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”.
· Ministru kabineta 18.02.2021. noteikumiem Nr. 113 “Atkritumu un to pārvadājumu uzskaites kārtība”.
3. Sadarbības veids: Vispārīgā vienošanās ar 3-5 piegādātājiem saskaņā ar pievienoto Vispārīgās vienošanās projektu (2.pielikums);
4. Vispārīgās vienošanās darbības termiņš: 3 (trīs) gadi no noslēgšanas datuma.
5. Pircējs - uzņēmums kurš noslēdz Pirkuma līgumu ar Pārdevēju.
6. Prasības Pircējam:
6.1.  Pircējs ir reģistrēts attiecīgās (reģistrācijas) valsts likumā noteiktajā kārtībā;
6.2.  Pircējam ir izsniegta Valsts vides dienesta Atkritumu apsaimniekošanas atļauja  Latvijas Republikā un ir spēkā esošs finanšu nodrošinājums.
6.3. Pircējam metāllūžņu uzglabāšanas vieta atrodas Rīgas pilsētas administratīvajā teritorijā.
6.4. Pircējam ar Valsts vides dienestu ir noslēgts Atkritumu pārvadājumu uzskaites sistēmas lietošanas līgums;
6.5. Pircējs nav maksātnespējīgs, netiek likvidēts, tam nav apturēta saimnieciskā darbība, tam nav nodokļu parādi, kas pārsniedz 150,00 euro un tas nav izslēgts no pievienotās vērtības nodokļa maksātāju reģistra (ja persona ir pievienotās vērtības nodokļa maksātājs).
6.6.  Uz Pircēju neattiecas Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētie izslēgšanas noteikumi.
7. Metāllūžņi var saturēt citu materiālu piejaukumus, tehnoloģiskos atlikumus un materiālu atliekas (turpmāk - Piejaukums), kas nav metāls, bet ir fiziski saistīti ar metāllūžņiem.
8. Bruto un neto svars:
8.1. Bruto svars – visa pārdotā materiāla svars ar Piejaukumu;
8.2. Neto svars – tīrais metāls, par kuru tiek veikts maksājums.
9. Metāllūžņiem tiek noteikta viena cena euro/tonnā par neto svaru.
10. Piejaukumu apsaimniekošanu nodrošina Pircējs par saviem līdzekļiem, tostarp šķirošanu. Pārdevējs neveic Metāllūžņu sastāvā esošo Piejaukumu atsevišķu klasificēšanu vai nodošanu atkritumu poligonā.
11. Metāllūžņi tiek pārdoti tādā tehniskajā un faktiskajā stāvoklī, kādā tie rodas demontāžas un remontdarbu rezultātā, tostarp ar visiem neatdalāmajiem Piejaukumiem, kas norādīti šajā tehniskajā specifikācijā.
12. Pircējam jānodrošina metāllūžņu svēršana un metāllūžņu svara apliecinošu dokumentu uzrādīšana Pārdevējam.
13. Pircējam, kurš piedalās tabulas “Metāllūžņu veidi” 7.un 8. pozīcijas cenu aptaujās jānodrošina svēršana uz 24 metru garuma verificētiem svariem un jānodrošina svara apliecinošu dokumentu uzrādīšana Pārdevējam.
13.1. Svariem jābūt verificētiem atbilstoši normatīvo aktu prasībām.
13.2. Pircējam ir jānorāda svēršanas adrese iesniedzot piedāvājumu.
14. Pircējam jāiesniedz derīgs svaru verifikācijas sertifikāts.
15. Pircējam jānodrošina metāllūžņu uzkrāšana un izvešana savos konteineros.
16. Atkritumu pārvadāšanai jānotiek ar atbilstoši aprīkotu transportu.
17. Prognozētie apjomi (skat. tabulu Nr. 1). Apjomi ir aptuveni un var mainīties.

Metāllūžņu veidi

	Nr.p.k.
	Metāllūžņu veids 
	Atkritumu klases kods
	Provizoriskais apjoms tonnās (+/- 20%)
	Pieļaujamais Piejaukumu
(piesārņojumu) īpatsvars, %

	1. 
	Lietotas sliedes 3Adz
	191202
	600
	 [lūdzam norādīt]

	2. 
	Ne gabarīts (melnais metāls) 5A;Skārds (melnais metāls) 12A
	200140, 191202
	1200
	 [lūdzam norādīt]

	3. 
	Gabarīts (melnais metāls) 3A
	200140, 191202
	400
	 [lūdzam norādīt]

	4. 
	Skaidas (melnais metāls) 16A
	200140, 191202
	70
	 [lūdzam norādīt]

	5. 
	Alumīnija lūžņi (velmējumi);Alumīnija lūžņi (lējumi)
	200140, 170402, 191203, 160118
	25
	 [lūdzam norādīt]

	6. 
	Vara lūžņi (95%)
	200140, 170401, 191203, 160118
	41
	 [lūdzam norādīt]

	7. 
	Lietoti transportlīdzekļi utilizācijai bez dzinēja (ar pašizvešanu)
	160104
	200
	 

	8. 
	Lietoti transportlīdzekļi utilizācijai ar dzinēju (ar pašizvešanu)
	160104
	600
	 

	9. 
	Svina akumulatori
	160601
	50
	 


Provizoriskās adreses, kurās Pircējam varētu būt jānodrošina Preču pieņemšana un transportēšana no Pārdevēja:
1. Trolejbusu parks Ganību dambī 32, Rīgā;
2. Trolejbusu parks Jelgavas ielā 37, Rīgā;
3. Tramvaju depo Fridriķa ielā 2, Rīgā;
4. Tramvaju depo  Brīvības ielā 191, Rīgā;
5. Autobusu parks Kleistu ielā 28, Rīgā;
6. Autobusu parks Vestienas ielā, 35 Rīgā;
7. Ceļu saimniecība Brīvības ielā 189 Rīgā;
8. SRD Brīvības ielā 191, Rīgā.

2.pielikums
VISPĀRĪGĀ VIENOŠANĀS Nr. ____________
[bookmark: _Hlk128743612]Par melno un krāsaino metālu (metāllūžņu) izvešanu
Rīgā                                                                                                 /Datumu skatīt laika zīmogā/
[bookmark: OLE_LINK3]Rīgas pašvaldības sabiedrība ar ierobežotu atbildību “Rīgas satiksme”, reģistrācijas Nr. 40003619950, turpmāk – Pārdevējs, kura vārdā saskaņā ___________ rīkojas _____________, no vienas puses, un 
__________________, reģistrācijas numurs ___________, turpmāk - Iespējamais pircējs, kuru saskaņā ar statūtiem pārstāv ____________, no otras puses, 
_____________, reģistrācijas numurs ______________, turpmāk - Iespējamais pircējs, kuru saskaņā ar statūtiem pārstāv _______________, no otras puses,
____________, reģistrācijas numurs __________, turpmāk - Iespējamais pircējs, kuru saskaņā ar statūtiem pārstāv ___________, no otras puses,
…………….
turpmāk visi kopā – Puses, un katrs atsevišķi arī - Puse,  noslēdza šādu vispārīgo vienošanos:
1. DEFINĪCIJAS
1.1. Iespējamais pircējs – pircējs, kurš noslēdz šo vispārīgo vienošanos, turpmāk – Vienošanās, ar Pārdevēju, iegūstot tiesības pirkt no Pārdevēja Preces saskaņā ar Vienošanās nosacījumiem.
1.2. Pircējs – Iespējamais pircējs, kurš noslēdz Pirkuma līgumu.
1.3. Prece – Pārdevējam piederošs melnais un krāsainais metāls (metāllūžņi), nolietoti transportlīdzekļi, akumulatori un citas nolietotas iekārtas, ko Pārdevējam ir radusies nepieciešamība pārdot un Pārdevējs piedāvā Iespējamajiem pircējiem pirkt. Metāla veids, to atkritumu klases nosaukums un kods norādīts Vienošanās pielikumā Nr.1. Pārdevējs Cenu aptaujā var iekļaut un Pirkuma līgums šīs Vienošanās ietvaros var tikt noslēgts arī par Vienošanās pielikumā Nr.1 nenorādītiem metāla veidiem vai izstrādājumiem.
1.4. Cenu aptauja – atbilstoši Vienošanās pielikumā Nr.2 ietvertajai veidlapai sagatavots un visiem Iespējamajiem pircējiem elektroniski nosūtīts pieprasījums iesniegt Cenu piedāvājumu. Cenu aptaujas tiek numurētas to nosūtīšanas secībā.
1.5. Cenu piedāvājums – Iespējamā pircēja atbilstoši Vienošanās pielikumā Nr.3 ietvertajai veidlapai sagatavots un savlaicīgi Pārdevējam elektroniski iesniegts dokuments, kurā norādītas Iespējamā pircēja piedāvātās cenas Pārdevēja atsūtītājā Cenu aptaujā norādītajām Precēm. Cenu piedāvājums ir derīgs un saistošs bez elektroniskā paraksta. 
1.6. Paziņojums – atbilstoši Vienošanās pielikumā Nr. 4 ietvertajai veidlapai sagatavots dokuments, kuru elektroniski visiem Cenu piedāvājumu iesniegušajiem Iespējamajiem pircējiem nosūta Pārdevēja pilnvarota persona, un kurš satur informāciju par Cenu aptaujas rezultātiem, un kalpo kā Pirkuma līguma noslēgšanas apliecinājums.
1.7. Pirkuma līgums – starp Pārdevēju un Iespējamo pircēju Vienošanās ietvaros noslēgts līgums par Cenu aptaujā norādīto Preču pirkšanu un pārdošanu. Pirkuma līgums tiek noslēgts un izpildīts atbilstoši Vienošanās noteikumiem.


2. VIENOŠANĀS PRIEKŠMETS UN DARBĪBAS TERMIŅŠ
2.1. Vienošanās nosaka kārtību, kādā Pārdevējs Vienošanās darbības laikā no Iespējamo pircēju loka izvēlas to Pircēju, kas pirks Cenu aptaujā norādītās Preces, kā tiks slēgts un izpildīts Pirkuma līgums, tostarp Preces nodošanas un pieņemšanas noteikumi. 
2.2. Vienošanās priekšmets ir Preču pārdošana un pirkšana saskaņā ar Vienošanās noteikumiem.
2.3. Vienošanās ir spēkā no brīža, kad to paraksta visas Puses, un darbojas 3 (trīs) gadus no tās spēkā stāšanās dienas.
2.4. Pārdevējs Vienošanās izpildes laikā ir tiesīgs pārdot Preces tādā apjomā, kādā Pārdevējam ir radusies nepieciešamība pārdot, un Pārdevējam nav pienākums pārdot Preces kādā noteiktā apjomā.
3. PIRCĒJA IZVĒLE
3.1. Lai noteiktu Pircēju, ar kuru tiks noslēgts konkrētais Pirkuma līgums, Pārdevējs elektroniski nosūta visiem Iespējamajiem pircējiem Cenu aptauju, kurā norāda metāla veidu vai izstrādājumu, tā atkritumu klases nosaukumu, klasi un provizorisko (aptuveno) Preces daudzumu vai arī nenorāda, ja provizorisko Preču daudzumu norādīt nav iespējams. Papildus Pārdevējs ir tiesīgs pievienot Cenu aptaujai citu informāciju, kas palīdzēs Iespējamajiem pircējiem noteikt cenu (piemēram, fotogrāfijas, aptuveno svaru utt.). Pārdevējs ir tiesīgs Cenu aptauju rīkot pa Preces daļām, nosakot uzvarētu katrā daļā atsevišķi. Pircējs Cenu piedāvājumā norāda cenu par attiecīgo vienību. Pirkuma līguma kopējā summa tiek noteikta pēc faktiski nodotā un nosvērtā Preču daudzuma.
3.2. Iespējamajiem pircējiem jāiesniedz Cenu piedāvājums 2 (divu) darba dienu laikā pēc Cenu aptaujas nosūtīšanas dienas, ja vien Pārdevējs Cenu aptaujā nav noteicis garāku  iesniegšanas termiņu.
3.3. Cenu piedāvājumā norādītajās cenās Iespējamais pircējs iekļauj visas ar Pirkuma līguma izpildi saistītās izmaksas, kuras Puses spēj prognozēt, t.sk., izmaksas, kas saistītas ar Preču iekraušanu, konteineru aizvešanu un atvešanu, Preču transportēšanu, pieņemšanu un svēršanu, šķirošanu, kā arī nodokļiem, nodevām un nepieciešamo atļauju iegūšanu no trešajām personām.
3.4. Pircēja, ar kuru tiks noslēgts Pirkuma līgums, izvēles kritērijs ir atbilstoši Vienošanās noteikumiem sagatavots un iesniegts Cenu piedāvājums ar augstāko cenu. 
3.5. Ja Vienošanās 3.2. punktā noteiktajā termiņā Iespējamais pircējs neiesniedz Cenu piedāvājumu, tiek uzskatīts, ka viņš atsakās no Cenu aptaujā norādīto Preču pirkšanas un Pirkuma līguma noslēgšanas.
3.6. Pārdevējs pēc Cenu aptaujā norādītā Cenu piedāvājumu iesniegšanas termiņa beigām izvērtē Cenu piedāvājumu atbilstību Cenu aptaujā un Vienošanās norādītajām prasībām un izvēlas Pirkuma līguma slēgšanai Iespējamo pircēju, kurš sagatavojis un iesniedzis Vienošanās noteikumiem un Cenu aptaujai atbilstošu Cenu piedāvājumu ar augstāko cenu. 
3.7. Ja vairāki Iespējamie pircēji iesnieguši vienādu augstāko Cenu piedāvājumu, tad Pārdevējs ir tiesīgs lūgt visus Iespējamos pircējus atkārtoti iesniegt Cenu piedāvājumu. Iespējamie pircēji ir tiesīgi piedāvāt augstāku cenu, nekā pirmreizēji (cenu aptauja ar augšupejošo cenas piedāvājumu). Ja nepieciešams, minētais process tiek atkārtots, kamēr tiek noskaidrots augstākā Cenu piedāvājuma iesniedzējs. 
3.8. Ne ilgāk kā 5 (piecu) darba dienu laikā pēc Cenu piedāvājumu iesniegšanas termiņa beigām, Pārdevēja pilnvarotā persona nosūta Iespējamajiem pircējiem Paziņojumu.
3.9. Līdz ar Paziņojuma nosūtīšanas dienu, tiek uzskatīts, ka ar Cenu aptaujas uzvarētāju ir noslēgts Pirkuma līgums par attiecīgajā Cenu aptaujā norādīto Preču pirkšanu un pārdošanu.
3.10. Iespējamais pircējs, iesniedzot Cenu piedāvājumu konkrētā Cenu aptaujā, garantē, ka pirks Preci par cenu piedāvājumā norādīto cenu, kas paliek nemainīga ___ (____) mēnešus no Pirkuma līguma noslēgšanas dienas.
3.11. Ja Iespējamais pircējs, kuram ir piešķirtas kārtējās Pirkuma līguma tiesības, atsakās no Pirkuma līguma izpildes, Pārdevējam ir tiesības piešķirt Pirkuma līguma tiesības Iespējamajam pircējam, kas iesniedza Cenu piedāvājumu ar nākamo augstāko cenu.
3.12. Pārdevējs ir tiesīgs rīkot Cenu aptaujas saskaņā ar iepriekš minēto kārtību atbilstoši Pārdevēja vajadzībām pārdot Preces.
3.13. Lai sagatavotu Cenu aptauju, Pārdevējs ir tiesīgs konsultēties ar Iespējamajiem pircējiem par Preces sastāvu (metālu veidu), atkritumu klases nosaukumu un kodu, izvešanas termiņu vai veidu vai organizēt Preces apskati.
3.14. Pārdevējs līdz Paziņojuma nosūtīšanai ir tiesīgs paziņot par Cenu aptaujas pārtraukšanu šādos gadījumos:
3.14.1. Ja Cenu aptaujā ir konstatētas kļūdas vai neatbilstības;
3.14.2. Ja Cenu aptaujā iesniegtie piedāvājumi nav salīdzināmi, jo Iespējamie pircēji ir dažādi izpratuši Preces veidu;
3.14.3. Ja kāds no Iespējamajiem pircējiem nav saņēmis Cenu aptaujas uzaicinājumu;
3.14.4. Ja ir bijusi traucēta Cenu piedāvājumu saņemšana Pārdevēja elektroniskā pasta vai informācijas tehnoloģiju sistēmu darbības kļūdas pēc;
3.14.5. Ja ir cits objektīvs iemesls.
4. PREČU NODOŠANAS UN PIEŅEMŠANAS KĀRTĪBA
4.1. Pārdevēja struktūrvienību adreses, kurās jānodrošina Preču pieņemšana un aizvešana no Pārdevēja, turpmāk – Teritorijas, norādītas Vienošanās pielikumā Nr.5, kurā Teritoriju saraksts ir provizorisks. Pēc Pārdevēja pieprasījumā Pircējam jānodrošina Preču pieņemšana un aizvešana arī Teritorijās Rīgā, kas nav norādītas Vienošanās pielikumā Nr.5.
4.2. Pircējs pats ar saviem resursiem un uz sava rēķina nodrošina Preču pieņemšanu no Pārdevēja un aizvešanu no Teritorijas. Preču transportēšanu nodrošina Pircējs uz sava rēķina.
4.3. Pircējs uz sava rēķina nodrošina Pircējam piederošu konteineru (-s), to piegādi, novietošanu un aizvešanu no Pārdevēja Teritorijas. Tukšs konteiners jāatgriež atpakaļ tās pašas vai nākamas dienas laikā, kad notiek Preces aizvešana, ja visas Preces nav izvestas vai līdz Pirkuma līguma termiņa beigām.
4.4. Pircējs nodrošina Preču pieņemšanu no Pārdevēja un aizvešanu no Teritorijas ___(____) darba dienas laikā pēc Pārdevēja pilnvarotās personas rakstiska paziņojuma saņemšanas par konteinera piepildīšanu vai nepieciešamību veikt Preču aizvešanu, vai ilgākā termiņā, ja tas norādīts Paziņojumā. Paziņojumā tiek norādīts Pārdevēja pārstāvis, kurš nodos Preci Pārdevēja Teritorijā un ir tiesīgs piedalīties Preces svēršanā un izpildīt citus Vienošanās noteikumos norādītos pienākumus.
4.5. Pieņemot pārdodamo Preci, Pircējs Pārdevēja pārstāvja vai pilnvarotās personas klātbūtnē nodrošina tās nosvēršanu, izmantojot svarus, kas ir iebūvēti Pircēja transportlīdzeklī un ir verificēti. Pušu pilnvarotās personas var mutiski vienoties, ka Preces, tostarp lielgabarīta metāllūžņus, Pircējs transportē un sver uz Pircēja svariem Pircēja teritorijā, klātesot Pārdevēja pārstāvim vai pilnvarotajai personai.
4.6. Pēc Preču nosvēršanas Pušu pilnvarotās personas vai pārstāvji paraksta Preču pieņemšanas – nodošanas aktu (turpmāk – Akts), kurā tiek norādītas Preces un to faktiskais svars un kas ir pamats Pirkuma līguma gala summas noteikšanai un rēķina iesniegšanai Pircējam.
4.7. Aktā norādītais Preces faktiskais svars var atšķirties no Cenu aptaujā norādītā provizoriskā (aptuvenā) Preces svara.
4.8. Par Preces pieņemšanas datumu uzskatāms Akta parakstīšanas datums.
5. CENA UN NORĒĶINU KĀRTĪBA 
5.1. Vienošanās ietvaros pārdoto Preču cenas tiek noteiktas atbilstoši Pircēja iesniegtajam Cenu piedāvājumam.
5.2. Pirkuma līguma gala summa ir Aktā norādīto Pircējam nodoto Preču kopējā vērtība, kas noteikta, ņemot vērā Aktā norādīto Pircējam nodoto Preču svaru un Pircēja iesniegtajā Cenu piedāvājumā norādītās Preču cenas. 
5.3. Pircējs veic Pirkuma līguma summas samaksu par iegādātajām Precēm saskaņā ar Pārdevēja iesniegto rēķinu 10 (desmit) dienu laikā pēc rēķina saņemšanas.
5.4. Visi Vienošanās paredzētie maksājumi tiek uzskatīti par samaksātiem tajā brīdī, kad pārskaitītā nauda nonākusi attiecīgās Puses bankas kontā.
6. KONFIDENCIALITĀTE
6.1. Puses apņemas neizpaust trešajām personām ar Vienošanās un tās ietvaros noslēgto Pirkuma līgumu izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Vienošanās darbības termiņš.
6.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Vienošanās, tās pielikumu, Vienošanās ietvaros noslēgto Pirkuma līgumu un to pielikumu teksts, kā arī informācija par Vienošanās un Pirkuma līgumu cenu un izpildi (Cenu aptaujām, Cenu piedāvājumiem, Pirkuma līgumu izpildi, Vienošanās pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
6.3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
7. PUŠU TIESĪBAS UN PIENĀKUMI
7.1. Pārdevējam ir šādas tiesības un pienākumi:
7.1.1. Pārdevējs garantē, ka ir Preču īpašnieks un vienīgais, kuram ir attiecīgās pilnvaras, lai noslēgtu šo Vienošanos un uzņemtos tajā noteiktās saistības;
7.1.2. Pārdevējs iespēju robežās veic Preču šķirošanu atbilstoši to specifikai;
7.1.3. Pārdevējs iesniedz Pircējam rēķinus apmaksai 10 (desmit) dienu laikā no Akta parakstīšanas dienas;
7.1.4. Pārdevējs informē Pircēju par darba vides riskiem, nosūtot informāciju uz Vienošanās norādīto Pircēja pilnvarotās personas e-pasta adresi.
7.2. Pircējam ir šādas tiesības un pienākumi:
7.2.1. Pircējs nodrošina Preču pieņemšanu no Pārdevēja un aizvešanu no Teritorijas saskaņā ar Vienošanās noteikumiem;
7.2.2. Pircējs apņemas patstāvīgi un uz sava rēķina iegūt visus nepieciešamos saskaņojumus, atļaujas un citus nepieciešamos dokumentus, lai varētu nodrošināt Vienošanās un Pirkuma līguma izpildi;
7.2.3. Nodrošinot Preču pieņemšanu no Pārdevēja un aizvešanu no Teritorijas, Pircējs izturas saudzīgi pret Pārdevēja mantu (t.sk. konteineriem) un ir atbildīgs par tai radītajiem bojājumiem;
7.2.4. Pircējs, pildot ar šo Vienošanos uzņemtos pienākumus, ievēro Latvijas Republikas darba drošības, darba aizsardzības, ugunsdrošības, sanitāri tehniskās un vides aizsardzības normas;
7.2.5. Pircējs uzņemas atbildību par darba drošības tehnikas un ugunsdrošības noteikumu ievērošanu Pirkuma līguma izpildes procesā un par šo noteikumu neievērošanas sekām Pārdevēja Teritorijā;
7.2.6. Pircējs uzņemas pilnu atbildību par Pirkuma līguma izpildē iesaistīto personu instruktāžu un apmācību darba aizsardzības jomā pirms Pirkuma līguma izpildes uzsākšanas un visā laikposmā, kad šīs personas tiek nodarbinātas Pārdevēja Teritorijā Pirkuma līguma izpildes sakarā.
8. VIENOŠANAS UN PIRKUMA LĪGUMA GROZĪŠANA UN IZBEIGŠANA
8.1. Jebkuras izmaiņas vai papildinājumi šīs Vienošanās noteikumos ir spēkā tikai tad, ja tie būs noformēti rakstiski kā papildus vienošanās, un to parakstīs visas Puses. Noslēgtā papildus vienošanās pievienojama Vienošanās un kļūst par tās neatņemamu sastāvdaļu.
8.2. Pārdevējam ir tiesības vienpusēji atkāpties no Vienošanās, rakstiski paziņojot Iespējamajiem pircējiem 1 (vienu) mēnesi iepriekš. 
8.3. Iespējamam pircējam ir tiesības vienpusēji atkāpties no Vienošanās, rakstiski paziņojot Pārdevējam 2 (divus) mēnešus iepriekš. 
8.4. Pārdevējam ir tiesības vienpusēji atkāpties no Vienošanās attiecībā pret kādu no Iespējamiem pircējiem, par to rakstiski paziņojot Iespējamajam pircējam 1 (vienu) mēnesi iepriekš un neatlīdzinot Iespējamam pircējam tādējādi radušos izdevumus un/vai zaudējumus, ja Iespējamai pircējs:
8.4.1. atkārtoti kavē Pirkuma līguma summas vai tās daļas samaksu vairāk kā par 10 (desmit) dienām vai atkārtoti kavē citu Vienošanās noteikto saistību izpildi, vai atkārtoti nepilda vai nepienācīgi izpilda Vienošanās noteikumus;
8.4.2. vairāk kā divas reizes atsakās no Pirkuma līguma izpildes;
8.4.3. nosūta Pārdevējam rakstisku paziņojumu par izstāšanos no Vienošanās;
8.4.4. vairāk kā 2 (divas) reizes neiesniedz Cenu piedāvājumu. 
8.5. Pārdevējam ir tiesības izbeigt Vienošanās darbību, ja Iespējamo pircēju skaits ir mazāks par diviem. 
8.6. Pārdevējam ir tiesības vienpusēji atkāpties no Vienošanās attiecībā pret kādu no Iespējamajiem pircējiem, rakstiski paziņojot par to attiecīgajam Iespējamam pircējam, ja pasludināts Iespējamā pircēja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā pircēja bankrotu vai tiek konstatēti citi apstākļi, kas liedz vai varētu liegt Iespējamajam pircējam turpināt Vienošanās un/vai Pirkuma līguma izpildi saskaņā ar Vienošanās noteikumiem. Šādā gadījumā Vienošanās attiecībā pret konkrēto Iespējamo pircēju uzskatāma par izbeigtu paziņojuma saņemšanas dienā, ja paziņojumā nav noteikts citādi.
8.7. Pārdevējam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem pircējiem, paziņojot par to attiecīgajam Iespējamajam pircējam, ja Vienošanos nav iespējams izpildīt tādēļ, ka tās izpildes laikā Iespējamajam pircējam vai tā izpildinstitūcijas locekļiem vai patiesā labuma guvējam (ja to paredz normatīvie akti), ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Atbilstību Starptautisko un Latvijas Republikas nacionālo sankciju likuma prasībām Pārdevējs pārbauda 1 (vienu) reizi pusgadā. Šādā gadījumā Vienošanās attiecībā pret konkrēto Iespējamo pircēju uzskatāma par izbeigtu paziņojuma saņemšanas dienā, ja paziņojumā nav noteikts citādi.
8.8. Iespējamajam pircējam/Pircējam ir pienākums ievērot Sadarbības ar darījumu partneriem pamatprincipus, kuri publicēti Pārdevēja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais pircējs/Pircējs neievēro šos pamatprincipus, Pārdevējs ir tiesīgs lauzt Vienošanos ar šo Iespējamo pircēju vai Pirkuma līgumu.
8.9. Izbeidzoties Vienošanās darbībai attiecībā pret visiem vai vienu Iespējamo pircēju, neatkarīgi no tās izbeigšanās laika un iemesla, Iespējamais pircējs apņemas ne vēlāk kā Vienošanās izbeigšanas dienā:
8.9.1. pilnībā veikt norēķinus par visām pieņemtajām Precēm;
8.9.2. samaksāt jebkādus Pārdevējam pienākošos maksājumus (piemēram, līgumsodus, zaudējumu kompensācijas).
9. LĪGUMSODI UN PUŠU ATBILDĪBA
9.1. Par Vienošanās 5.3.punktā noteiktā Pirkuma līguma summas un rēķina samaksas termiņa neievērošanu Pircējs maksā Pārdevējam nokavējuma procentus 0,1% (nulle komats viens procents) apmērā no parāda summas par katru nokavēto dienu, bet ne vairāk kā 10% no parāda summas. 
9.2. Par Vienošanās 4.3. un 4.4. punktā noteikto termiņu neievērošanu Pārdevējam ir tiesības piemērot, un Pircējam ir pienākums maksāt Pārdevējam līgumsodu 0,1% (nulle komats viens procents) apmērā no attiecīgā Pirkuma līguma summas par katru nokavēto dienu, bet ne vairāk kā 10% no attiecīgā Pirkuma līguma summas. Pirkuma līguma summu nosaka pēc Vienošanās 4.6. punktā norādītās svēršanas. Ja svēršana netiek īstenota, Pirkuma līguma summu līgumsoda piemērošanai aprēķina par pamatu ņemot Cenu aptaujā norādīto provizorisko Preces svaru un Cenu piedāvājumā piedāvāto Preces cenu.  
9.3. Ja Pircējs atsakās no Pirkuma līguma izpildes pēc Paziņojuma nosūtīšanas, Pārdevējam ir tiesības piemērot Pircējam, un Pircējam ir pienākums maksāt Pārdevējam līgumsodu 10% apmērā no attiecīgā Pirkuma līguma summas. Šī līgumsoda piemērošanai Pirkuma līguma summu aprēķina par pamatu ņemot Cenu aptaujā norādīto provizorisko Preces svaru un Cenu piedāvājumā piedāvāto Preces cenu.  
9.4. Ja Pircējs, veicot Preces aizvešanu (t.sk. iekraušanu, izkraušanu, svēršanu, transportēšanu u.tml.), sabojā Pārdevēja konteineru, infrastruktūru, kontakttīklu vai nodara cita veida bojājumus Pārdevēja mantai, Pircējs atlīdzina Pārdevējam izmaksas, kas tam radušās, atjaunojot (t.sk. iepērkot jaunu) vai remontējot attiecīgo mantu. Ja Pircējs ir sabojājis Pārdevēja konteineru, tas, kamēr konteiners tiek remontēts vai iepirkts no jauna, 2 (divu) darba dienu laikā no Pārdevēja pilnvarotās personas pieprasījuma saņemšanas dienas nodrošina atbilstoša konteinera piegādi Pārdevējam. Pārdevējs piestāda Pircējam rēķinu par veiktajiem remontdarbiem vai atjaunošanas (iegādes) izdevumiem, norādot arī izdevumu atšifrējumu. Pircējam ir pienākums rēķinu apmaksāt 10 (desmit) dienu laikā no saņemšanas dienas. Ja Pārdevējs piekrīt, Pircējs ir tiesīgs piedāvāt citu risinājumu bojātās Pārdevēja mantas atjaunošanai vai remontam. Pārdevējs nosaka, vai Pircējs veic Pārdevēja izmaksu kompensēšanu vai ir tiesīgs Pārdevēja mantu atjaunot Pircēja piedāvātajā variantā.  
9.5. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses Vienošanās un Pirkuma līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
9.6. Līgumsoda samaksa neatbrīvo Puses no Vienošanās un/vai Pirkuma līgumā noteikto saistību izpildes, tai skaitā no zaudējumu atlīdzināšanas pienākuma. Un Puse var prasīt kā līgumsodu, tā arī Vienošanās un Pirkuma līguma izpildīšanu vai izbeigšanu Vienošanās noteiktajā kārtībā.
9.7. Puses apņemas samaksāt piemēroto līgumsodu 15 (piecpadsmit) dienu laikā pēc otras Puses rakstiskā pieprasījuma (pretenzijas) saņemšanas. 
10. PILNVAROTĀS PERSONAS UN PĀRSTĀVJI
10.1. Pārdevējs par savām pilnvarotajām personām Vienošanās darbības laikā ieceļ: _________.
10.2. Pārdevējs, lai nodotu Preci un apliecinātu Preces sastāvu un svaru par saviem pārstāvjiem nosaka Pārdevēja struktūrvienību darbiniekus. Katrā konkrētā gadījumā atbildīgais Pārdevēja struktūrvienības darbinieks tiek norādīts Paziņojumā. 
10.3. Iespējamie pircēji par savām pilnvarotajām personām Vienošanās darbības laikā ieceļ vismaz vienu personu, kas norādīta Iespējamo pircēju pilnvaroto personu sarakstā (Vienošanās pielikums Nr.6).
10.4. Pārdevēja pilnvarotajai personai Vienošanās darbības laikā ir tiesības:
10.4.1. nosūtīt un Pārdevēja vārdā parakstīt Cenu aptaujas;
10.4.2. saņemt un izvērtēt Iespējamo pircēju iesniegtos Cenu piedāvājumus;
10.4.3. parakstīt un nosūtīt Paziņojumu;
10.4.4. organizēt un uzraudzīt Pirkuma līguma izpildi, tai skaitā pieprasīt Preču pieņemšanu un aizvešanu, parakstīt Aktu.
10.5. Pārdevēja pārstāvjiem Vienošanās darbības laikā ir tiesības: 
10.5.1. nodot Preci aizvešanai, piedalīties Preces svēršanā un apliecināt Preces svaru;
10.5.2. parakstīt Aktu.
10.6. Iespējamo pircēju pilnvarotajām personām Vienošanās darbības laikā ir tiesības:
10.6.1. nosūtīt un parakstīt Cenu piedāvājumu;
10.6.2. organizēt Pirkuma līguma izpildi, tai skaitā organizēt Preču svēršanu, pieņemšanu un izvešanu, parakstīt Aktu. 
10.7. Iespējamo pircēju pilnvarotās personas par darba vides riskiem informē, nosūtot informāciju uz Vienošanās norādītajām Iespējamo pircēju pilnvaroto personu e-pasta adresēm, Pasūtītāja __________________.
11. NEPĀRVARAMA VARA
11.1. Šīs Vienošanās un Pirkuma līguma izpratnē nepārvarama vara nozīmē notikumu, kura iestāšanos Puses nevarēja paredzēt un novērst, kā arī no kura sekām Puses nevar izvairīties (piemēram, tādi notikumi kā dabas katastrofas, ugunsgrēks, karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, plūdi, avārijas, ārkārtas stāvoklis, iestāžu lēmumi un citi), un kas padara Pusei savu, no Vienošanās vai Pirkuma līguma izrietošo, saistību izpildi par neiespējamu.
11.2. Puses nespēja izpildīt kādu no savām saistībām saskaņā ar Vienošanos vai Pirkuma līgumu netiks uzskatīta par atkāpšanos no Vienošanās vai Pirkuma līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums:
11.2.1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Pirkuma līguma noteikumus;
11.2.2. Ir informējusi otru Pusi pēc iespējas ātrāk par šāda notikuma iestāšanos.
11.3. Jebkurš periods, kurā Pusei saskaņā ar Vienošanos vai Pirkuma līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas ietekmē.
11.4. Ja nepārvaramas varas apstākļi turpinās ilgāk par vienu mēnesi, Pusēm jāvienojas par saistību izpildes atlikšanu, izbeigšanu vai Vienošanās vai Pirkuma līguma grozīšanu vai izbeigšanu. 
12. STRĪDU IZSKATĪŠANAS KĀRTĪBA
12.1. Puses pieliks visas pūles, lai visus strīdus, kas rodas saistībā ar Vienošanos un Pirkuma līgumu vai tā interpretāciju, izšķirtu savstarpēju pārrunu un vienošanās ceļā. 
12.2. Jebkura strīda risināšanai Pušu starpā par jautājumiem, kas izriet no Vienošanās vai Pirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpēju sarunu risinājumam, jebkura no Pusēm ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
13. CITI NOTEIKUMI
13.1. Neviens no Iespējamajiem pircējiem nav tiesīgs nodot savas saistības un tiesības trešajām personām bez Pārdevēja rakstiskas piekrišanas.
13.2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
13.3. Situācijas, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
13.4. Visi paziņojumi Vienošanās vai Pirkuma līguma sakarā tiek uzskatīti par saņemtiem, kad nogādāti personīgi ar saņemšanas apstiprinājumu, nākamajā darba dienā pēc nosūtīšanas e-pastā uz Vienošanās 10.1. vai 10.3.punktā norādītās Puses pilnvarotās personas e-pasta adresi vai 5 (piecas) dienas pēc tam, kad nosūtīti pa pastu ierakstītā vēstulē uz Vienošanās norādīto Puses pasta adresi. 
13.5. Puses rekvizītu, kontaktinformācijas vai Vienošanās 10.1., 10.2. un 10.3. punktā norādīto personu maiņas gadījumā Puses apņemas par to paziņot desmit darbdienu laikā. Ja tas netiek darīts, Puses uzskata, ka paziņojums, kas Vienošanās vai Pirkuma līguma sakarā nosūtīts saskaņā ar Vienošanās 13.4. punktu, ir saņemts. 
13.6. Vienošanās ir saistoša jebkuram Pušu tiesību un saistību pārņēmējam, pilnvarotām personām, kā arī personām, kas rīkojas Pušu vārdā. 
13.7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
13.8. Vienošanās noslēgšanas brīdī tai ir šādi pielikumi:
13.8.1. Provizoriskais Preču saraksts;
13.8.2. Cenu aptaujas veidlapa;
13.8.3. Cenu piedāvājuma veidlapa;
13.8.4. Paziņojuma veidlapa;
13.8.5. Provizoriskās Teritorijas;
13.8.6. Iespējamo pircēju pilnvaroto personu saraksts;
13.9. Vienošanās sagatavota latviešu valodā un parakstīta ar drošu elektronisko parakstu. Puse, kas parakstījusi Vienošanos pēdējā, nodrošina tās nosūtīšanu Pārdevējam. Pārdevēja pilnvarotā persona Pušu parakstīto Vienošanos nosūta Ieinteresētajiem pircējiem.
14. PUŠU PARAKSTI

